Realitatea TV a solicitat în urmă cu o lună companiilor de stat o situaţie legată de numărul de zile de concediu medical şi de odihnă acordate angajaţilor. Iată ce am aflat. Anul acesta, în 8 luni, adică din ianuarie până în august, angajaţii de la Poşta Română, peste 25 de mii la număr, au avut aproape 500 de mii de zile de concediu de odihnă. Adică, 1.365 de ani. Când vine vorba despre concediul medical, Compania n-a specificat câte zile a acordat anul acesta, doar că anul trecut 5.442 de angajaţi au fost bolnavi. Adică unul din 5.

La Oficiul de Cadastru Bucureşti lucrează 146 de oameni. Anul acesta, până în septembrie, au avut peste 1.600 de zile de concediu de odihnă, adică în 9 luni, însumat, 4,6 ani de vacanţă. Tot în această instituţie, angajaţii care s-au îmbolnăvit au avut nevoie de îngrijiri şi recuperare peste o mie de zile. Adică, în 9 luni au stat 2,9 ani în medical.

La CFR Călători, cei aproape 13 mii de angajaţi au stat peste 85 de mii de zile în concediu medical. Adică, în 9 luni au avut 233 de ani de medical. Compania nu a furnizat numărul zilelor de concediu de odihnă acordate anul acesta. Le-a oferit pe cele date anul trecut - aproape 268 de mii, adică echivalentul a 734 de ani.

La CFR SA, sunt 23 de mii de salariaţi. Au fost acordate până în septembrie peste 160 de mii de zile de concediu medical, echivalentul a 442 de ani. Numărul zilelor de concediu de odihnă depăşeşte 11 mii, adică 32 de ani.

La Direcţia de Asistenţă Socială Bucureşti lucrează 538 de oameni şi în primele 9 luni ale acestui an au fost date aproape 3 mii de zile de medical, adică 8 ani. Numărul zilelor de concediu de odihnă trece de 11 mii, echivalentul a 31 de ani. (c6) Angajaţii Fiscului, aproape 25 de mii de oameni, s-au bucurat în primele 9 luni ale acestui an de aproape 412 mii de zile de vacanţă. Adică, 1.128 de ani. ANAF NU a precizat câte zile de concediu medical au fost oferite anul acesta, dar ne-a comunicat că anul trecut aproape 18 mii dintre salariaţi s-au îmbolnăvit şi n-au venit la serviciu. Adică 7 din 10.

ANRE şi TAROM, deşi legea spune clar că aveau 30 de zile să răspundă acestor solicitări, nu au oferit răspuns. Cele 30 de zile au trecut încă de ieri.

Şi, în final, o precizare. Evident că unii angajaţi s-au bucurat de mai multe zile de concediu de odihnă, unii au avut ghinionul să intre în medical. Ce am prezentat e doar un calcul statistic. Şi, dacă ar fi să mai facem o medie ar arăta aşa: anul are 365 de zile.

Peste 100 sunt zile de week-end, când la stat nu se lucrează, 18 au fost anul acesta libere legale cu ocazia diverselor sărbători. Dacă adăugăm şi media de 35 de zile de concediu de orice fel, ajungem la concluzia că în aceste companii un angajat a lucrat în medie 200 de zile. 8 ore pe zi.

CONCEDII LUNGI DE BUGETARI

ANAF

1 IANUARIE- 30 SEPTEMBRIE 2017

Număr angajaţi: 24.677

Concediu de odihnă: 411.989 zile

9 LUNI – 1.128 ani de concediu de odihnă

Angajati care au stat in concedii medicale: 17.834 = 72% din angajaţi

POŞTA ROMÂNĂ

1 IANUARIE- 31 AUGUST 2017

Număr angajaţi: 25.072

Concediu de odihnă: 498.534 zile

8 LUNI – 1.365 ani de concediu de odihnă

Concediu medical: ?

2016

5.442 de angajaţi au avut concedii medicale

1 din 5 angajaţi a stat anul trecut în medical

CADASTRU BUCUREŞTI

1 IANUARIE- 30 SEPTEMBRIE 2017

Număr angajaţi: 146

Concediu de odihnă: 1.683 zile

9 LUNI – 4,6 ani de concediu de odihnă

Concediu medical: 1.061 zile

9 LUNI – 2,9 ani de concediu medical

CFR CĂLĂTORI

1 IANUARIE- 31 SEPTEMBRIE 2017

Număr angajaţi: 12.892

Concediu medical: 85.087 zile

9 LUNI – 233 ani de concediu medical

Concediu de odihnă ?

2016

Concediu de odihnă: 267.960 zile

1 an – 734 ani de concediu de odihnă

CFR S.A.

1 IANUARIE- 30 SEPTEMBRIE 2017

Număr angajaţi: 22.971

Număr total de zile de concediu medical: 161.447

9 LUNI – 442 ani de concediu medical

Concediu de odihnă: 11.594 zile

9 LUNI – 32 ani de concediu de odihnă

DIRECŢIA DE ASISTENŢĂ SOCIALĂ BUCUREŞTI

1 IANUARIE- 30 SEPTEMBRIE 2017

Număr angajaţi: 538

Concediu medical: 2.942 zile

9 LUNI – 8 ani de concediu medical

Concediu de odihnă: 11.298 zile

9 LUNI – 31 ani de concediu de odihnă

Sursa: Realitatea TV